Diari Oficial de la Generalitat Valenciana


Sumari del DOGV 9467, del 10-11-2022 (2022/10000)

RESOLUCIÓ de 8 de novembre de 2022, del director general d'Administració Local, de concessió de les ajudes destinades a actuacions de foment de la mobilitat urbana sostenible en els municipis del Baix Segura.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9467

Data del DOGV
:   10-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10831


Data del document
:   08-11-2022

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 8 de novembre de 2022, del director general d'Administració Local, de concessió de les ajudes destinades a actuacions de foment de la mobilitat urbana sostenible en els municipis del Baix Segura. [2022/10427]  
I. Pel Decret 20/2022, de 29 de juny, del president de la Generalitat, publicat en el Diari Oficial de la Generalitat Valenciana núm. 9373, d'1 de juliol de 2022, es van aprovar les bases reguladores de subvencions destinades a actuacions de foment de la mobilitat urbana sostenible en els municipis del Baix Segura i es van convocar les ajudes per a l'exercici 2022.  
II. A aquesta convocatòria es van presentar 21 sol·licituds d'ajudes per diferents municipis, de les quals la comissió avaluadora no va entrar a valorar les següents:  
- Sol·licitud de l'Ajuntament de Torrevieja, presentada el 2 d'agost de 2022, que no va ser valorada perquè el termini de presentació de sol·licituds va finalitzar el dia 1 d'agost de 2022.  
- Sol·licitud de l'Ajuntament de San Fulgencio, per haver-se presentat la renúncia a l'actuació «Pla de mobilitat urbana sostenible de San Fulgencio».  
III. De conformitat amb el que estableix la base dotzena del Decret 20/2022, de 29 de juny, del president de la Generalitat, per a l'obtenció de la quantia individualitzada de la subvenció corresponent a cada entitat beneficiària, s'ha dividit la quantitat resultant de deduir, de la quantitat pressupostada per a l'ajuda establida en la corresponent convocatòria, l'import destinat als plans de Mobilitat Urbana Sostenible, entre el total dels punts obtinguts per les entitats locals atesos els criteris de valoració, i n'ha resultat un valor per cada punt. L'import de les subvencions, individualment considerades, serà el resultat de multiplicar el valor-punt pel total de punts que obtinguen els ajuntaments sol·licitants.  
  
IV. Vist que, de conformitat amb el que estableix la base onzena del Decret 20/2022, de 29 de juny, del president de la Generalitat, la comissió avaluadora, després de l'estudi i la valoració de les sol·licituds presentades, i havent-se comprovat que compleixen els requisits de la convocatòria, ha elevat la proposta de resolució corresponent amb la fixació de les ajudes concedides.  
V. En virtut de tot el que s'ha exposat anteriorment, atesa la proposta de resolució elevada per la comissió avaluadora, i d'acord amb el que es disposa en les bases tretze, apartat 1, i vint del Decret 20/2022, de 29 de juny, del president de la Generalitat, resolc:  
  
Primer  
Concedir als municipis, un total de 19, que s'indiquen en l'annex I, les quantitats que s'hi expressen, en concepte d'ajudes destinades a actuacions de foment de la mobilitat urbana sostenible en els municipis del Baix Segura, que totalitzen un import concedit de 2.231.156,10 ?, amb càrrec a la línia de subvenció S8872000, inclosa en el programa 36.78.15.499.38.2, Administració local i organització territorial del Consell, del pressupost de la Generalitat.  
  
Segon  
Aprovar la distribució d'anualitats als ajuntaments beneficiaris, en els termes que figuren en l'annex I.  
  
Tercer  
Denegar la sol·licitud que es relaciona en l'annex II, pel motiu que s'indica en aquest annex.  
  
Quart  
Acceptar la renúncia presentada per l'Ajuntament de San Fulgencio.  
  
  
Cinqué  
L'abonament de les ajudes als ajuntaments beneficiaris es realitzarà, respectant les anualitats que s'aproven en aquesta resolució, de la manera següent: la bestreta del 30 % s'abonarà, sense necessitat de sol·licitud prèvia, però l'entitat local beneficiària haurà d'acreditar, amb caràcter previ, estar al corrent en el compliment de l'obligació de rendició dels comptes anuals davant la Sindicatura de Comptes, així com la resta de les obligacions que resulten de l'article 199.4 de la Llei 8/2010, de 23 de juny, de la Generalitat, de règim local de la Comunitat Valenciana, conforme amb el que es preveu en la base reguladora catorze, apartat 6.  
  
En els casos en què l'anualitat del 2022 aprovada siga superior a la bestreta del 30 %, es presentarà la justificació corresponent, per a l'abonament en aqueix exercici pressupostari, amb la documentació i els certificats d'obra corresponents, fins al 2 de desembre de 2022, d'acord amb el que s'estableix en la Resolució de 18 d'octubre de 2022, del director general d'Administració Local, per la qual s'amplia el termini màxim de justificació de les subvencions destinades a actuacions de foment de la mobilitat urbana sostenible en els municipis del Baix Segura (DOGV 9458, 27.10.2022).  
La justificació per al pagament final haurà de presentar-se telemàticament, adjuntant, abans del 31 d'octubre de 2023, la documentació que a continuació es relaciona, i per l'import de la quantitat adjudicada en cada anualitat:  
El compte justificatiu de despeses contindrà els documents següents:  
  
a) Una declaració de les actuacions realitzades, signada per la persona representant legal de l'ajuntament beneficiari en la qual conste que les actuacions han sigut executades d'acord amb l'objecte de la subvenció.  
b) Un certificat emés per personal tècnic municipal competent que acredite que les actuacions realitzades compleixen els requisits tècnics exigits per la normativa vigent i que compten amb les autoritzacions i informes sectorials corresponents.  
c) Un certificat de finalització de les actuacions subvencionades corresponents a cada anualitat segons la forma d'execució de l'actuació subvencionada:  
c.1. El certificat final d'obra, en els supòsits en els quals l'ajuntament haja contractat l'obra (annex V del decret 20/2022, de 29 de juny, del president de la Generalitat).  
c.2. Un certifica municipal final d'obres expedit per personal funcionari competent, en cas que l'obra s'haja executat per mitjans propis.  
  
d) Una còpia compulsada de les factures reglamentàries segons la normativa vigent, així com qualsevol altra documentació justificativa suficient, si és el cas.  
Les factures o documents de valor probatori equivalent en el tràfic mercantil s'incorporaran a una relació classificada de les despeses, així com la documentació acreditativa del pagament, d'acord amb l'article 30 de la Llei 38/2003, de 17 de novembre, general de subvencions.  
  
e) Un reportatge fotogràfic de la situació d'abans, durant i després, i vídeo, de l'execució de les actuacions realitzades amb càrrec a la subvenció concedida.  
f) L'acreditació, amb caràcter previ al pagament, que l'entitat local es troba al corrent de l'obligació de retre comptes anuals davant de la Sindicatura de Comptes, tal com disposa l'article 199.4 de la Llei 8/2010, de 23 de juny, de règim local de la Comunitat Valenciana.  
g) Una declaració d'ajudes sol·licitades o rebudes per al finançament de l'actuació (annex IV del decret 20/2022, de 29 de juny, del president de la Generalitat).  
Per a les actuacions consistents en la redacció i l'aprovació del PMUS, caldrà aportar un certificat de l'acord plenari d'aprovació del PMUS.  
Sisé. Les ajudes concedides podran revocar-se, minorar-se o reintegrar-se si hi concorren els supòsits als quals es refereixen les bases dèsset i díhuit del Decret 20/2022, de 29 de juny, del president de la Generalitat.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant el mateix òrgan que la dicta, en el termini d'un mes comptat des de l'endemà de la publicació, de conformitat amb el qual preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el qual estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 8 de novembre de 2022.- El director general d'Administració Local (p. d. Decret 20/2022, de 29 de juny; DOGV 9373, 01.07.2022): Antoni Such Botella.